Міхась Пашкевіч

Міхась Пашкевіч (нар. 22 лютага 1986 года) — беларускі палітык і грамадскі актывіст, член Аб’яднанай грамадзянскай партыі і ўдзельнік кампаніі «Гавары праўду!».

 Біяграфія 
Нарадзіўся 22 лютага 1986 года ў пасёлку Малінаўка ў Рэспубліцы Комі (Расія), потым пераехаў з бацькамі ў Бярозу Брэсцкай вобласці.

У 1999 годзе стаў членам Маладога фронту, потым удзельнічаў у кампаніі «Выбірай», прымеркаванай да прэзідэнцкіх выбараў 2001 года.

Паступіў на гістарычны факультэт БДУ, адкуль быў адлічаны пасля прэзідэнцкіх выбараў 2006 года.

З 2006 года працуе ў маладзёжнай арганізацыі Аб’яднанай грамадзянскай партыі.  У 2007 годзе абраны намеснікам старшыні арганізацыі «Маладыя дэмакраты», з 2008 г. — старшыня гэтай арганізацыі.

Быў пазбаўлены волі на год умоўна па абвінавачанні ў арганізацыі мітынгу прадпрымальнікаў 10 студзеня 2008 года.

З 2010 года — актывіст кампаніі «Гавары праўду!». Падчас прэзідэнцкіх выбараў 2010 года быў даверанай асобай кандыдата Уладзіміра Някляева.

Ініцыятар грамадзянскіх кампаній у падтрымку ўвядзення альтэрнатыўнай грамадзянскай службы.

 Узнагароды і прэміі 
 Люблю Беларусь (2010)

Катэгорыя:Члены Аб’яднанай грамадзянскай партыі
Катэгорыя:Члены Маладога Фронту